Научен креационизъм
Научният креационизъм е псевдонаука, породена от креационисткото движение, целяща да обедини библейското описание на сътворението със съвременната наука.

Поддръжниците на научния креационизъм отричат теорията за произхода на живота и възникването на видовете чрез биологична еволюция и наричат еволюционната теория псевдонаука . Те твърдят, че животът на Земята е творение на Сръхестествен разум. Те отхвърлят научните теории за възрастта на Вселената и твърдят, че Земята е на не повече от десет хиляди години 

Съвременната научната общност определя научния креационизъм като псевдонаука тъй като той не се придържа към научния метод. Вместо това трудовете по научен креационизъм обикновено представляват компилации от хипотетични слабости на съвременните разбирания относно еволюцията и геологията. Научността на научния креационизъм и последвалата го теория за интелигентния дизайн са част от по-общия проблем за разделянето между наука и псевдонаука според обективни критерии. От 2006 година в Турция, и в редица, традиционно християнски европейски държави се правят опити за прокарване на тези идеи, но Съветът на Европа ги отхвъля, и осъжда опитите за разпространението им в Европа. В САЩ този спор излиза от чистата академичност и влиза в съда, където, по повод дали може или не може да се преподава в държавно училище се иска съдът да отсъди за научността. През 1987 година Върховният съд на САЩ определя научния креационизъм за религиозно учение.

Тези на научния креационизъм 
Началото бива положено от книгата на Хенри Морис „Библейският Потоп“ („Genesis Flood“) през 1961 г. В книгата си „Научен креационизъм“ Морис описва Сътворението като: 1) свръхестествено, 2) ръководено отвън 3) с цел, 4) завършено. Креационистите поставят под съмнение традиционното разбиране на основни понятия на еволюционизма:

Източници

Външни препратки 
  Evolution und Schöpfung im Licht der Wissenschaft, 2007. Prof. Dr. Detschko Svilenov, Dr. rer. nat., Dipl. Ing. Paul Studer, Werner Graf, Studiendirektor, i.R. Dritte deutsche, überarbeitete und erweiterte Auflage.
 Противоречието „наука-религия“. Същност на съвременния креационизъм.
  Официален сайт на Института за креационистки изследвания
  Index to Creationist Claims, списък с различни креационистки твърдения и коментари по тях от страна на традиционната наука
  Index to Creationist Claims – responses, отговор на твърденията в Index to Creationist Claims
 Съкратени креационистки статии.

Вижте също 
 Креационизъм
 Произход на живота

Креационизъм